b"\n_START_ARTICLE_\nEvaporador\n_START_SECTION_\nFonament\n_START_PARAGRAPH_\nEn els sistemes frigor\xc3\xadfics l'evaporador actua com intercanviador de calor. Aquest canvi d'estat del l\xc3\xadquid refrigerant permet absorbir la calor sensible continguda al voltant de l'evaporador i d'aquesta manera el gas, quan abandona l'evaporador, ho fa amb una energia interna notablement superior degut a l'augment de la seva entalpia, i aix\xc3\xad es compleix el fenomen de la refrigeraci\xc3\xb3._NEWLINE_El flux de refrigerant en estat l\xc3\xadquid \xc3\xa9s controlat per un dispositiu d'expansi\xc3\xb3 o v\xc3\xa0lvula d'expansi\xc3\xb3 la qual genera una brusca caiguda de pressi\xc3\xb3 a l'entrada de l'evaporador. Degut a les propietats termodin\xc3\xa0miques dels gasos refrigerants, aquest descens de pressi\xc3\xb3 est\xc3\xa0 associat a un canvi d'estat i, a la davallada de la seva temperatura._NEWLINE_D'aquesta manera, l'evaporador absorbeix la calor sensible del medi a refrigerar transformant-la en calor latent el qual queda incorporat al refrigerant en estat de vapor. Aquesta calor latent ser\xc3\xa0 dissipada en un altre intercanviador de calor del sistema de refrigeraci\xc3\xb3 per compressi\xc3\xb3 que rep el nom de condensador dins del qual es genera el canvi d'estat invers, \xc3\xa9s a dir, de vapor a l\xc3\xadquid.\n_START_SECTION_\nTipus d'evaporador\n_START_PARAGRAPH_\nCom que un evaporador \xc3\xa9s qualsevol superf\xc3\xadcie de transfer\xc3\xa8ncia de calor en la qual s'evapora un l\xc3\xadquid vol\xc3\xa0til per eliminar calor d'un espai o producte refrigerat, els evaporadors es fabriquen de molts tipus i es poden classificar de moltes maneres."